- Egentlig ville jeg jobbe med bøker, sa Mette-Marit da noen elever spurte henne i fjor om hva hun skulle blitt om hun ikke ble kronprinsesse.
I dag dyrker hun sin bokinteresse ved å delta på det 74. norske biliotekmøte i Trondheim. Dette er den største bibliotekfaglige konferansen i Norge, og det er i den anledning at kronprinsessen er i byen.
- Det 74. norske bibliotekmøte vil ta opp temaer som e-bøker, online-forelesninger og nasjonal og internasjonal bibliotekutvikling, skriver Norsk bibliotekforening i en pressemelding.
Biblioteket har 500 påmeldte deltakere, og Odd Einar Dørum er hovedtaler.